Jinten bodas

Jinten bodas (Cuminum cyminum) nyaéta ngaran tutuwuhan anu sikina loba digunakeun pikeun sambara atawa pangjangkep sabangsaning ramuan jajamu.Jintan Putih  (Diakses ping 17 Oktober 2011) Warna sikina bodas tur seungit. Jinten bodas alus tumuwuhna di wewengkon anu hawana tiis, misalna di India belah kalér deukeut suku/tutugan gunung Himalaya. Di Indonésia sanajan bisa tumuwuh, tapi hasilna teu nyugemakeun. Jinten bodas miboga watang kai, daunna nyusun, muter, tur patumpuk-tumpuk, wangunna lain wangun lambaran tapi leuwih siga benang-benang parondok. Warna anu dominan dina tangkal jinten bodas nyaéta warna héjo, sedengkeun kembangna laleutik warna konéng kolot.

Kandungan
Siki jinten bodas ngandung unsur minyak kurang ti 8%, éta minyak téh kaluar ku cara di suling.		

Mangpaat
Jinten bodas miboga mangpaat pikeun ubar kasakit jantung, haid teu lancar, hésé saré, sarta pikeun dijadikeun jajamu. Panalungtikan anu dilaksanakeun ku Cancer Chemoprevention Research Center (CCRC) Fakultas Farmasi, UGM, ngabuktikeun yén siki jinten bodas bisa dimangpaatkeun jadi ubar pikeun nyingkahan sél kanker.Jintan putih obat kankerl  (Diakses ping 17 Oktober 2011) Saupama dipaké kalayan bener tur saluyu jeung dosis anu diusulkeun, jinten bodas téh bisa ngurangan résiko keuna ku kanker.

Referensi

Tutumbu Kaluar

Kategori:Apiaceae
Kategori:Tutuwuhan ubar
Kategori:Ubar tradisional